

 REPUBLIKA HRVATSKA

SPLITSKO-DALMATINSKA ŽUPANIJA

 GRAD OMIŠ

 **Gradsko vijeće**

KLASA: 021-05/21-01/05

URBROJ: 2181-7-03/5-22-13

Omiš, 8. studenog 2022.

**Z A P I S N I K**

o radu 13. sjednice Gradskog vijeća Grada Omiša

održane 8. studenog 2022. godine u Omišu, Trg K. Tomislava 6 – Hotel Plaža

Započeto u 17.30 sati.

Vrši se tonski zapis tijeka sjednice.

Zapisnik se sačinjava na temelju tonskog zapisa.

Voditeljica zapisnika: Ružica Jerčić

NAZOČNI ČLANOVI VIJEĆA:

1. Zvonko Močić, dr. med.
2. Simona Jurjević, dipl.uč.
3. Nikola Tijardović, bacc.fizio.
4. Tonći Stanić
5. Lovrenka Kovačić Bućan
6. Ivan Medić (od t. 4.)
7. Sanja Ilić, prof.
8. Tihana Barišić Marunčić, dr.med.
9. Josip Banović, dr.med.
10. Ivo Bradarić
11. Petar Bulić, dipl.iur.
12. Karlo Vukasović, bacc.oec.
13. Zdravka Šodan
14. dr.sc. Dino Belošević

NENAZOČNI ČLANOVI VIJEĆA:

1. Tomislav Bartulović

OSTALI NAZOČNI:

1. Ivo Tomasović, dipl.oec., gradonačelnik

2. Žarko Kovačić, dipl.ing. zamjenik gradonačelnika

3. Lidija Pavković, dipl.iur., pročelnica Ureda gradonačelnika

4. Stipe Žuljević-Mikas, dipl.ing., pročelnik komunalnog odjela

5. Đeki Stanić, dipl.iur., pročelnik UO za gospodarstvo i društvene djelatnosti

6. Meri Smailagić, dipl.oec., voditeljica odsjeka za proračun

7. Mate Sovulj, dipl.ing., Upravitelj vlastitog pogona

8. Leonardo Ljubičić, dipl.ing., direktor „Peovica“ d.o.o. Omiš

Neki vijećnici su tijekom sjednice napuštali prostoriju i vraćali se. Predsjedavatelj je kontinuirano skrbio o potrebnom kvorumu za nesmetano održavanje sjednice.

Predsjedavatelj je predložio dnevni red kao u dostavljenim materijalima te je nakon glasovanja utvrđeno da je jednoglasno sa 13 glasova ZA usvojen slijedeći

**d n e v n i r e d**

1. Usvajanje zapisnika o radu 11. i 12. sjednice Gradskog vijeća Grada Omiša
2. Vijećnički upiti
3. Polugodišnji izvještaj o izvršenju Proračuna Grada Omiša za 2022. godinu
4. Prijedlog Odluke o odabiru najpovoljnije ponude pristigle na javni natječaj za prikupljanje pisanih ponuda za davanje u zakup kampa na predjelu Ribnjak u Omišu
5. Prijedlog Odluke o poništenju natječaja za prikupljanje pisanih ponuda za davanje u zakup izletišta Radmanove mlinice
6. Prijedlog Odluke o raspisivanju javnog natječaja za zakup izletišta Radmanove mlinice
7. Prijedlog Odluke o izmjeni i dopuni Odluke o komunalnoj infrastrukturi Grada Omiša i njezinom pravnom statusu

**Ad 1/**

USVAJANJE ZAPISNIKA O RADU 11. I 12. SJEDNICE GRADSKOG VIJEĆA GRADA OIMIŠA

Na nacrt zapisnika o radu 11. i 12.. sjednice Gradskog vijeća Grada Omiša nije bilo primjedbi te je nakon glasovanja utvrđeno da je jednoglasno sa 13 glasova ZA usvojen Zapisnik o radu 10. sjednice Gradskog vijeća Grada Omiša.

**Ad 2/**

VIJEĆNIČKI UPITI

**Karlo Vukasović** – što se planira učinit po pitanu sanacije ceste put Kučića koja se svakodnevno vidno urušava, zagrađena je s jedne strane... Zna da je ta cesta u ingerenciji Županijskih cesta, no i mi kao JLS na čijem se području ona nalazi moramo nešto poduzeti.

Gradonačelnik – već dvije godine vodimo pregovore sa ŽUC-om da se ta cesta mora rekonstruirati, za sada je u planu sanacija najkritičnijih točaka. Ponovno će ići na sastanak u ŽUC i aktualizirati ovo pitanje te vidjeti u kojoj fazi su ti radovi. Ta cesta je za nas vrlo važna jer je vrlo opterećena, naročito u ljetnim mjesecima, u Kučićima i živi dosta veliki broj stanovnika tako je to prometnica od vrlo velikog značaja.

**Petar Bulić** – također se pitanje odnosi na cestu i rekonstrukciju Županijsku cestu kroz Tugare – u kojoj su fazi ti radovi i da li Vodovod prati sa dokumentacijom, ishođenje građevinskih dozvola...

Pisani odgovor – u kojoj su fazi IX Izmjene i dopune UPU-a Ribnjak, što se po tom pitanju radi ...

Gradonačelnik – županijska cesta preko Tugara je u planu za rekonstrukciju jer svi znamo da će promet tom cestom biti intenzivniji kada se napravi tunel Komorjak i posti promet preko mosta na Cetini. Prema zadnjim informacijama koje imamo ishođena lokacijska dozvola i Vodovod uredno prati projekt Županijskih cesta.. Predstavnici mjesnog odbora su bili na sastanku kod župana i tada je rečeno da bi radovi trebali krenuti krajem godine. Mi smo također naručili projekt za javnu rasvjetu tako da će biti sve usklađeno.

**Nikola Tijardović** – kakva je situacija s putem u Ruskamenu, hotelu?

Gradonačelnik – zatražili smo od suda privremenu mjeru, odnosno da se put oslobodi dok se ne donese odluka o ocjeni zakonitosti naše Odluke o proglašenju te nerazvrstane ceste.

Sada j taj put dostupan svima, i sada čekamo da se završi postupak ocjene zakonitosti Odluke. Na Visokom upravnom sudu.

**Ad 3/**

POLUGODIŠNJI IZVJEŠTAJ O IZVRŠENJU PRORAČUNA GRADA OMIŠA ZA 2022. GODINU

Gradonačelnik je dostavio Polugodišnji izvještaj o izvršenju proračuna Grada Omiša za 2022. godinu, te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Meri Smailagić, voditeljica odsjeka za proračun, izvijestila je u ovom predmetu.

U otvorenoj raspravi sudjelovali su:

**Dino Belošević** – drago mu je vidjeti da se uspjelo sanirati manjak proračuna iz prethodnog razdoblja. Želio bi naglasiti na str. br. 11. – rekreacija, kultura i religija – od planiranih 12,5 milijuna kuna utrošili smo samo 2,48 milijuna kuna. Također od planiranih 6,6 milijuna kuna za rekreaciju i sport je utrošeno samo 855.000,00 kuna. Tu dolazi do velikog disbalansa te bi želio napomenuti da bi bilo dobro da se sredstva predviđena proračunom u taj jako važan segment i iskoriste. Svima nam je jasno da su sport i kretanje, pogotovo nakon COVID razdoblja vrlo važni i potrebni. Novi zakon o sportu bi trebao stupiti na snagu u 2023. godini tako da bi želio potaknuti i naše Gradsko vijeće da donosimo Odluke u skladu s time i da malo više snage usmjerimo u razvoj sporta u Gradu Omišu.

Gradonačelnik – u ovoj stavci su bila predviđena sredstva za pomoćno nogometno igralište, zato je tako velik iznos koji nije realiziran u ovoj godini. Mi smo ga morali staviti u plan i nadamo se da će se to realizirati u slijedećoj godini.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 13 glasova ZA donijet

**POLUGODIŠNJI IZVJEŠTAJ**

**o izvršenju Proračuna Grada Omiša za 2022. godinu**

sa tekstom kao u prilogu ovog zapisnika oznake: KLASA:400-01/22-01/8, URBROJ:2181-7-03-01-22-2.

**Ad 4/**

PRIJEDLOG ODLUKE O ODABIRU NAJPOVOLJNIJE PONUDE

PRISTIGLE NA JAVNI NATJEČAJ ZA PRIKUPLJANJE PISANIH PONUDA ZA DAVANJE U ZAKUP KAMPA NA PREDJELU RIBNJAK U OMIŠ

Gradonačelnik je dostavio prijedlog Odluke o odabiru najpovoljnije ponude pristigle na javni natječaj za prikupljanje pisanih ponuda za davanje u zakup kampa na predjelu Ribnjak u Omišu, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela, izvijestio je u ovom predmetu.

U otvorenoj raspravi sudjelovali su:

**Karlo Vukasović** – MOST Omiš će biti protiv ove Odluke, budući je bio član Povjerenstva i već na prvoj sjednici nije bilo usuglašeno je li ponuda prvog ponuditelja valjana ili ne (broj noćenja). Sami pravnicu u Povjerenstvu nisu bili usuglašeni oko toga. MOST Omiš se konzultirano sa svojim pravnicima koji isto tako nisu sigurni oko ovog pitanja. Nakon toga se odbija prijedlog da se ide na daljnje savjetovanje sa Županijom ili Ministarstvom turizma, nego se odmah prihvaća prva ponuda. Nakon toga dolazi žalba jednog ponuditelja a Povjerenstvo se nakon toga više nije sastalo. Samo je kao član Povjerenstva mailom dobio Zaključak za potpis, a Povjerenstvo se nije niti sastalo. Smatra da se ne smije ostaviti nikakav prostor za dvosmislenost kada se radi o nečemu što dajemo na 20 godina i što može biti nositelj razvoja održivog turizma u našem gradu. Lošim smatra prosvjede u vrijeme javnog natječaja jer se na neki način vijećnike dovodi u situaciju da odlučuju o nečijim sudbinama (radnim mjestima). Želja MOST-a je samo da sve bude prema slovu zakona, a ne da se agitira za bilo koga.

Stipe Žuljević Mikas – također kao član Povjerenstva može reći da neki navodi vijećnika Vukasovića nisu točni. Naime, članovi povjerenstva su redom pravnici: voditeljica Odsjeka za imovinsko pravne poslove Đurđica Dželalija, naša vijećnica Lovrenka Kovačić Bućan, Andrea Bakić iz odvjetničkog ureda Mijoč, dakle osobe vrlo kompetentne za donošenje ovakve odluke. Bili smo na istom sastanku i pravna struka je upravo bila za ovakvu odluku, smatra je ispravnom, i danas ju predlažemo Gradskom vijeću na donošenje. Konzultirali smo se i sa ostalim kolegama pravnicima i kao Povjerenstvo donijeli ovakvu Odluku.

**Josip Banović –** u ime HDZ-a – sagledali su ovaj prijedlog sa više strana i zaključili da će ovo biti bitka na vrlo visokoj pravnoj razini te ćemo to prepustiti pravnicima.

Financijski dio – predlagali su da se natječaj provede licitacijom kojom bi se možda ostvario bolji financijski rezultat.

Socijalni aspekt – ako je upravi Galeba d.d. stalo do boljeg života njihovih radnika trebaju im podići plaće a ne ih gurati na ulicu u prosvjed.

**Zvonko Močić** – smatra ovu ponudu vrlo dobrom za Grad, za naglasiti je da je ona 14 puta veća nego što je Galeb d.d. do sada plaćao Gradu Omišu.

Nakon zaključenja rasprave predsjedavatelj je prijedlog dao na glasovanje potom je utvrđeno da je sa 10 glasova ZA i 4 glasa PROTIV donijeta

**O D L U K A**

**o odabiru najpovoljnije ponude pristigle na natječaj za prikupljanje pisanih ponuda za davanje u zakup kampa na predjelu Ribnjak**

sa tekstom kao u prilogu ovog zapisnika oznake: KLASA:372-01/22-01/9, URBROJ:2181-7-02-22-18.

**Ad 5/**

PRIJEDLOG ODLUKE O PONIŠTENJU NATJEČAJA ZA

PRIKUPLJANJE PISANIH PONUDA ZA DAVANJE U ZAKUP IZLETIŠTA RADMANOVE MLINICE

Gradonačelnik je dostavio prijedlog Odluke o poništenju natječaja za prikupljanje pisanih ponuda za davanje u zakup izletišta Radmanove mlinice te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela, izvijestio je u ovom predmetu

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 14 glasova ZA donijeta

**O D L U K A**

**o poništenju natječaja**

**za prikupljanje pisanih ponuda za davanje u zakup izletišta Radmanove mlinice**

sa tekstom kao u prilogu ovog zapisnika oznake KLASA:372-01/22-01/10, URBROJ:2181-7-02-22-6.

**Ad 6/**

PRIJEDLOG ODLUKE

O RASPISIVANJU JAVNOG NATJEČAJA ZA ZAKUP IZLETIŠTA RADMANOVE MLINICE

Gradonačelnik je dostavio prijedlog Odluke o raspisivanju javnog natječaja za zakup izletišta Radmanove mlinice, te predložio Gradskom vijeću njezino donošenje.

Pisani materijal uz ovu točku dostavljan je svim članovima Vijeća.

Stipe Žuljević Mikas, pročelnik komunalnog odjela, izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 14 glasova ZA donijeta

**O D L U K A**

**o raspisivanju javnog natječaja za zakup izletišta Radmanove mlinice**

sa tekstom kao u prilogu ovog zapisnika oznake KLASA:372-01/22-01/10, URBROJ:2181-7-01-22-7.

**Ad 7/**

PRIJEDLOG ODLUKE O IZMJENI I DOPUNI ODLUKE

O KOMUNALNOJ INRASTRUKTURI GRADA OMIŠA I NJEZINOM PRAVNOM STATUSU

Gradonačelnik je dostavio Prijedlog Odluke o izmjeni i dopuni Odluke o komunalnoj infrastrukturi Grada Omiša i njezinom pravnom statusu, te predložio Gradskom vijeću njezino donošenje.

Pisani materijal uz ovu točku dostavljen je svim članovima vijeća.

Stipe Žuljević Mikas, pročelnik komunalnog odjela, izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 14 glasova ZA donijeta

**O D L U K A**

**izmjeni i dopuni Odluke o komunalnoj infrastrukturi Grada Omiša**

**i njezinom pravnom statusu**

sa tekstom kao u prilogu ovog zapisnika oznake KLASA:363-01/19-01/506, urbroj:2181-7-05-02/3-22-12.

Završeno u 18.30. sati

VODITELJICA ZAPISNIKA PREDSJEDNIK GRADSKOG VIJEĆA

Ružica Jerčić Zvonko Močić, dr.med.